Publication: Magyar Közlöny
Issue: MK-1999-74 (Year: 1999, Number: 74)
Era: 1990-2004
Section: a 33/1999. (VIII. 24.) OM rendelethez
Paragraph Index: 298

6. Az ismeretek ellenőrzési rendszere Az ismeretek ellenőrzésének rendszere a tantervben előírt aláírások, gyakorlati minősítések megszerzéséből, vizsgák — kollokviumok, szigorlatok — letételéből, a szakmai gyakorlatok teljesítéséből, a tréningeken való részvételből, a szakdolgozat előkészítéséből, valamint a záróvizsgából tevődik össze. A szakmai gyakorlati minősítés háromfokozatú: kiválóan megfelelt, megfelelt, nem felelt meg. 6.1. Szigorlat Két komplex szigorlat letétele kötelező, melyeket az 5.1. pontban meghatározott képzési terület alapozó elméleti tárgyaiból, valamint erre épülően az 5.2. pontban foglalt kötelezően választandó szakági specializációs terület elméleti tárgyaiból kell kialakítani. 6.2. Szakdolgozat A szak valamely tárgykörében készített elméleti vagy empirikus jellegű dolgozat, mellyel a hallgatónak tanúsítania kell, hogy tanulmányaira alapozva, a szakirodalom feldolgozásával és empirikus tapasztalatok vagy vizsgálatok alapján képes az elsajátított ismeretanyag önálló gyakorlati alkalmazására, illetve fejlesztési javaslatok megfogalmazására. 6.3. Záróvizsga 6.3.1. A záróvizsgára bocsátás feltételei: — az intézményi tantervben előírt követelmények teljesítése, beleértve a gyakorlatok elvégzését is; — a bírálók által elfogadott szakdolgozat. 6.3.2. A záróvizsga részei: — szakdolgozat megvédése; — komplex szóbeli vizsga, különös tekintettel a speciális szakismeretek integrált alkalmazására. 6.3.3. A záróvizsga eredménye A szakdolgozat és védése alapján adott érdemjegyből, valamint a szóbeli vizsga érdemjegyéből számított átlag egész számra kerekített érdemjegye. Az oktatási miniszter 34/1999. (VIII. 24.) OM rendelete a Montessori-pedagógia szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el: 1999/74. szám

Source: https://magyarkozlony.hu/hivatalos-lapok/901d8c6b64c1589b7abe98398ad52c80a041d5ed/dokumentumok/8016381309e9c8ba522ed765568d807087cccc2a/letoltes